# data[].attributes.body
NAMA :

BRIAN LIANG JI BING

SEKOLAH :

SMJK CHUNG HUA, KUALA PILAH

( NEB1083 )

# data[].attributes.body
INILAH BEBERAPA MAKLUMAT TENTANG NEGARA SAYA, MALAYSIA.

DIHARAPKAN PARA PENGUNJUNG PADLET SAYA DAPAT MENAMBAH ILMU PENGETAHUAN.

TERIMA KASIH !!!

# data[].attributes.body
RINGKASAN SEJARAH

1 .

Sejarah Malaysia bermula pada zaman Kesultanan Melayu Melaka iaitu sekitar tahun 1400 Masihi. Pada zaman kegemilangannya, wilayah kesultanan ini meliputi sebahagian besar Semenanjung dan Pantai Timur Sumatera. Melaka muncul sebagai sebuah kerajaan yang gemilang kerana pemimpin yang berwibawa, sistem pentadbiran dan pemerintahan yang cekap di samping kedudukannya yang strategik berada di titik pertemuan antara Asia Timur dengan Asia Barat. Keadaan ini membolehkan Melaka muncul sebagai pusat perdagangan utama khususnya bagi perdagangan rempah di Asia Tenggara. Islam pula muncul sebagai agama utama yang tersebar dan menjadi anutan utama penduduk Melaka kerana rajanya sendiri telah memeluk agama tersebut.

# data[].attributes.body
2 .

Pada tahun 1511, Melaka jatuh ke tangan Portugis dan bermula dari tahun inilah Tanah Melayu berada dalam era penjajahan. Selepas itu, Tanah Melayu jatuh ke tangan Belanda pada tahun 1641 dan akhirnya jatuh pula ke tangan British pada tahun 1824 melalui Perjanjian Inggeris-Belanda. British telah campur tangan dalam semua urusan pentadbiran Tanah Melayu yang sebelum ini diuruskan oleh Raja-Raja Melayu dengan bantuan pembesar-pembesar negeri. Campur tangan British ini telah menimbulkan rasa tidak puas hati dalam kalangan penduduk tempatan. Beberapa individu bangkit menentang penjajah antaranya di beberapa buah negeri seperti Dol Said, Tok Janggut, Datuk Bahaman, Rentap, Datuk Maharajalela, Rosli Dhoby dan beberapa tokoh yang lain.

# data[].attributes.body
3 .

Pada era 1920-an dan 1930-an, kebanyakan nasionalisme, kesedaran politik dan pembangunan negara penduduk Tanah Melayu mula mendapat pendidikan, sama ada dari Timur Tengah atau pendidikan tempatan. Hasilnya, muncul golongan berpendidikan yang mula memperjuangkan semangat nasionalisme. Mereka menggunakan media cetak seperti akhbar, majalah, cerpen dan novel untuk menyebarkan ideologi masing-masing. Ada dalam kalangan mereka telah membentuk persatuan seperti Kesatuan Melayu Singapura (KMS) dan Kesatuan Melayu Muda (KMM) dan yang bermatlamat mengusir penjajah dan membentuk kerajaan sendiri. Kemaraan tentera Jepun ke Tanah Melayu pada 8 Disember 1941 hingga 15 Februari 1942 menandakan bermulanya satu lagi era penjajahan di Tanah Melayu. Walaubagaimanapun, Jepun yang menduduki Tanah Melayu sehingga tahun 1945 menyerah kalah ekoran pengeboman bom atom ke atas Hiroshima dan Nagasaki.

# data[].attributes.body
4 .

Pengunduran Jepun telah memberi ruang kepada Parti Komunis Malaya (PKM) untuk menguasai Tanah Melayu. PKM telah melancarkan serangan menguasai Tanah Melayu melalui kekerasan, pembunuhan tiga orang pengurus peladang getah Eropah di Sungai Siput, Perak. Lantaran itu, pada bulan Jun 1948, Sir Edward Gent telah mengisytiharkan darurat di seluruh Tanah Melayu. PKM tidak berjaya menakluki Tanah Melayu dan British kembali berkuasa. Pentadbiran Tentera British (British Military Administration) atau BMA adalah antara akhir Perang Dunia II dan Penubuhan Malayan Union. Pada 1 April 1946, British menubuhkan Malayan Union. Walau bagaimanapun, gagasan ini mendapat tentangan daripada orang Melayu kerana penghapusan institusi diraja dan hak keistimewaan orang-orang Melayu.

# data[].attributes.body
5 .

Tunku Abdul Rahman Putra Al-Haj telah menaikkan semangat perjuangan penduduk Tanah Melayu ketika itu apabila tindakannya membentuk Parti Perikatan pada 1952 mula membuka mata British untuk membenarkan penduduk Tanah Melayu mentadbir

sendiri negaranya. Perpaduan antara tiga kaum utama iaitu Melayu, Cina dan India telah menampakkan hasil apabila Perjanjian London yang ditandatangani pada 8 Februari 1956 telah memberi petanda bahawa Persekutuan Tanah Melayu akan merdeka pada 31 Ogos 1957. Sekembalinya Tunku Abdul Rahman Putra Al-Haj dari London, Tunku telah membuat pengisytiharan kemerdekaan Persekutuan Tanah

Melayu di Padang Bandar Hilir, Melaka pada 20 Februari 1956. Pada 27 Mei 1961, Tunku Abdul Rahman Putra Al-Haj telah mencadangkan penggabungan lima buah jajahan iaitu Persekutuan Tanah Melayu, Singapura, Sabah, Sarawak dan Brunei untuk membentuk sebuah negara yang baharu.

# data[].attributes.body
6 .

Pada 9 Julai 1963, wakil-wakil kerajaan British, Persekutuan Tanah Melayu, Sabah,

Sarawak dan Singapura kecuali Brunei disebabkan perkara yang tidak dapat dielakkan. Hasrat untuk membentuk sebuah negara yang dinamakan MALAYSIA tercapai pada 16 September 1963.

# data[].attributes.body
Perlembagaan Malaysia juga dikenali sebagai Perlembagaan Persekutuan. Perlembagaan Malaysia merupakan satu dokumen undang-undang bertulis yang dibentuk berasaskan kepada dua dokumen sebelumnya iaitu Perjanjian Persekutuan Tanah Melayu 1948 dan Perlembagaan Kemerdekaan 1957. Perlembagaan Malaysia telah digubal berdasarkan nasihat daripada Suruhanjaya Reid yang telah melakukan kajian dalam tahun 1956. Perlembagaan berkenaan berkuat kuasa sejurus selepas kemerdekaan pada 31 Ogos 1957.

# data[].attributes.body
PERLEMBAGAAN PERSEKUTUAN

# data[].attributes.attachment_link.title
LAGU NEGARAKU | Versi Terkini Untuk Acara/Majlis Rasmi Kerajaan

# data[].attributes.body
Negaraku
Tanah tumpahnya darah ku
Rakyat hidup bersatu dan maju
Rahmat bahagia Tuhan kurniakan
Raja kita selamat bertakhta
Rahmat bahagia Tuhan kurniakan
Raja kita selamat bertakhta

(Maestoso)

Sejarah Lagu Negaraku
Lagu Kebangsaan dicipta pada tahun 1957 dan pemilihan lagu ini dibuat oleh bekas Perdana Menteri, Tunku Abdul Rahman Putra Al-Haj Ibni Almarhum Sultan Abdul Hamid Halim Shah. Irama ‘Negaraku’ dipetik daripada irama lagu negeri Perak. Lagu negeri Perak pula mendapat ilham asal daripada lagu “Terang Bulan” yang merupakan lagu yang amat disukai oleh Sultan Abdullah, Sultan Perak, ketika baginda dalam buangan di Pulau Seychelles. ‘Negaraku’ menekankan taat setia dan perpaduan rakyat untuk kemajuan negara. Lagu ini berperanan untuk membangkitkan semangat patriotik dan cintakan tanah air. Idea untuk mencipta Lagu Kebangsaan timbul ketika negara sedang bersiap menyambut hari kemerdekaan. Lagu Kebangsaan perlu diperdengarkan dalam upacara pengisytiharan kemerdekaan yang ditetapkan pada 31 Ogos 1957.

Lantaran itu, pada bulan Februari 1957, satu pertandingan mencipta lagu rasmi telah diadakan. Namun empat lagu akhir yang telah disenarai pendek telah ditolak oleh Jawatankuasa Khas Pemilihan Lagu Kebangsaan (JKPLK) yang diketuai sendiri oleh Tunku Abdul Rahman Putra Al-Haj. Tunku Abdul Rahman Putra Al-Haj sebaliknya mengesyorkan lagu Negeri Perak sebagai asas bagi mencipta Lagu Kebangsaan Negara Malaysia. Cadangan itu telah dipersetujui oleh ahli JKPLK yang lain. Skor lagu ‘Negaraku’ telah disediakan oleh Alfonso Soliano (Pemimpin Orkestra Radio Malaya), D.S.P Croff (Pengarah Muzik, Pancaragam Polis Diraja), Kapten Lenthall (Pengarah Muzik, Pancaragam Askar Melayu, Port Dickson) dan A.T Reed (Ketua Pengarah Radio Malaya). Seni kata Lagu Kebangsaan “Negaraku” telah disediakan oleh satu jawatankuasa khas yang diketuai oleh Tunku Abdul Rahman Putra Al-Haj dengan persetujuan Sultan-Sultan Tanah Melayu.

Lagu Kebangsaan ‘Negaraku’ diperdengarkan buat julung kalinya selepas detik 12 malam di ambang 31 Ogos 1957, di Padang Kelab Selangor. Pada malam bersejarah tersebut, bendera Union Jack telah diturunkan dan digantikan dengan bendera Persekutuan Tanah Melayu, diiringi dengan Lagu Kebangsaan ‘Negaraku’. Bermula dari detik inilah, lagu ‘Negaraku’ terus kekal menjadi lagu rasmi negara.

# data[].attributes.body
Rukun Negara telah diisytiharkan pada 31 Ogos 1970 sempena ulang tahun kemerdekaan Malaysia yang ke-13 oleh Seri Paduka Baginda Yang di-Pertuan Agong Almarhum Tuanku Ismail Nasiruddin Shah Ibni Almarhum Sultan Zainal Abidin, Yang di- Pertuan Agong IV. Rukun Negara diperkenalkan berikutan peristiwa 13 Mei 1969 yang melemahkan perpaduan antara kaum di Malaysia. Rukun Negara dibentuk dengan tujuan utama iaitu membentuk perpaduan yang kukuh. Prinsip-prinsip yang terkandung dalam Rukun Negara jelas merupakan kunci kepada keharmonian dan perpaduan kaum demi kejayaan dan kestabilan Malaysia. Rukun Negara terbahagi kepada dua bahagian:-

Bahagian Pertama

Menggariskan objektif masyarakat Malaysia yang mahu dibentuk:-

• Mencapai perpaduan yang lebih erat dalam kalangan seluruh masyarakat,
• Memelihara satu cara hidup demokratik,
• Mencipta satu masyarakat yang adil di mana kemakmuran negara dapat dinikmati bersama secara adil dan saksama,
• Membentuk satu sikap yang liberal terhadap tradisi kebudayaan yang kaya dan berbagai-bagai corak, dan
• Membina sebuah masyarakat progresif yang akan menggunakan sains dan teknologi moden.

Bahagian Kedua

Menggariskan Lima Prinsip Rukun Negara yang berikut:-

• Kepercayaan Kepada Tuhan
• Kesetiaan Kepada Raja dan Negara
• Keluhuran Perlembagaan
• Kedaulatan Undang-undang
• Kesopanan dan Kesusilaan

# data[].attributes.body
Perkara 3, Perlembagaan Persekutuan menyatakan bahawa “Ugama Islam ialah ugama bagi Persekutuan; tetapi ugama-ugama lain boleh diamalkan dengan aman dan damai di mana-mana bahagian Persekutuan”.

Perkara 11 mengenai Kebebasan Ugama pula menyatakan “Tiap-tiap orang adalah berhak menganuti dan mengamalkan ugamanya dan tertakluk kepada Fasal (4), mengembangkan ugamanya”. Ini bermakna walaupun Malaysia telah mengisytiharkan Islam sebagai agama rasmi, penduduk Malaysia yang terdiri daripada pelbagai keturunan dan kepercayaan, bebas mengamalkan kepercayaan masing-masing. Kebebasan ini membentuk perpaduan yang kukuh antara kaum dan ini telah dibuktikan dengan keamanan yang dikecapi oleh rakyat Malaysia selama ini.

# data[].attributes.attachment_link.title
PERKARA 3 (1) ISLAM SEBAGAI AGAMA RASMI PERSEKUTUAN

# data[].attributes.body
Jata Negara Malaysia merupakan lambang rasmi kerajaan Malaysia yang telah diperkenankan dan diwartakan oleh Raja-Raja Melayu pada 30 Mei 1952. Reka bentuk Jata Negara telah diusahakan oleh Jabatan Ukur dengan menggunakan enam warna. Jata Negara menunjukkan bintang pecah 14 menandakan 13 buah negeri dan kerajaan Persekutuan yang terkandung dalam Persekutuan Malaysia, dan Kerajaan Persekutuan.

# data[].attributes.body
Bendera merupakan lambang kepimpinan, simbol penghormatan, martabat dan kedaulatan bagi sesebuah negara. Setiap negara mempunyai bendera yang tersendiri untuk mewujudkan perasaan bangga terhadap tanah air. Bendera ditakrifkan sebagai sebidang kain yang diperagakan bagi menunjukkan tanda dan lambang kewujudan yang juga dikenali sebagai panji dan obor. Bendera dalam budaya Melayu biasanya dikaitkan dengan kedudukan golongan Diraja yang memerintah.

# data[].attributes.body
SEJARAH BENDERA MALAYSIA -

JALUR GEMILANG

Pada 29 November 1949, Majlis Raja-Raja dengan kerjasama Majlis Perundangan Persekutuan telah mengadakan pertandingan peringkat kebangsaan untuk memilih reka bentuk bendera bagi kerajaan yang bakal dibentuk. Dalam pertandingan mereka cipta bendera peringkat kebangsaan pada Mei 1948 tersebut, seramai 373 karyawan telah mengambil bahagian dan telah melalui proses pemilihan serta pertimbangan. Pada 15 November 1949 hanya tiga reka bentuk yang berjaya dipilih ke peringkat akhir dan ciptaan Encik Mohamed bin Hamzah (arkitek Jabatan Kerja Raya Negeri Johor) telah dipilih sebagai pemenang. Walau bagaimanapun reka bentuk bendera tersebut telah dibuat beberapa pindaan iaitu bulan sabit dan bintang yang pada asalnya berwarna putih digantikan dengan warna kuning bagi melambangkan warna Diraja dan telah diperkenankan oleh Mesyuarat Majlis Raja-Raja pada 22 dan 23 Februari 1950. Pada 19 April 1950, Majlis Perundangan Persekutuan telah meluluskan usul yang dibentangkan oleh Pemangku Ketua Setiausaha Negara. Reka bentuk bendera tersebut telah mendapat kelulusan King George VI pada 19 Mei 1950. Sehubungan dengan itu, buat pertama kalinya Bendera Persekutuan Tanah Melayu telah dikibarkan di perkarangan Istana Sultan Selangor dengan dihadiri oleh DYMM Raja-Raja Melayu dan pegawai-pegawai King George VI pada 26 Mei 1950. Bendera Persekutuan Tanah Melayu telah dinaikkan dan berkibar secara rasmi pada 31 Ogos 1957 di Padang Kelab Selangor seiring dengan berkumandangnya lagu Negaraku yang buat kali pertama diperdengarkan kepada umum. Bendera Persekutuan Tanah Melayu yang sebelum ini berjumlah 11 jalur melintang berwarna merah dan putih telah bertambah jalurnya kepada 14 jalur sebaik sahaja kemasukan Sabah, Sarawak dan Singapura dalam Persekutuan Malaysia pada 16 September 1963. Bendera ini dikenali sebagai bendera Malaysia. Penambahan jalur ini adalah bagi mewakili tiga negeri tersebut. Walaupun Singapura dikeluarkan dari Malaysia pada Ogos 1965, jumlah jalur pada bendera Malaysia masih kekal termasuk ciri-ciri yang ada padanya. Setelah berkibar megah sejak tahun 1950, pada malam 31 Ogos 1997 sempena sambutan 40 tahun kemerdekaan negara, Tun Dr. Mahathir Mohammad yang merupakan Perdana Menteri Malaysia ketika itu telah mengukir sejarah dengan mengumumkan nama baharu bagi bendera Malaysia iaitu sebagai Jalur Gemilang. Susunan Keutamaan Bendera Susunan keutamaan bendera Malaysia dan negeri-negeri ditentukan mengikut susunan keutamaan DYMM Raja-Raja Melayu dan TYT Yang di-Pertua Negeri seperti yang termaktub dalam Perkara 70, Perlembagaan Persekutuan, Keutamaan Raja dan Yang di-Pertua Negeri. Selaras dengan perlantikan Ke bawah Duli Yang Maha Mulia Sultan Muhammad V, Sultan Kelantan sebagai Seri Paduka Baginda Yang di-Pertuan Agong XV pada 13 Disember 2016, kedudukan Susunan Kekananan Seri Paduka Baginda Yang di-Pertuan Agong, Duli-Duli Yang Maha Mulia Raja-Raja dan Tuan-Tuan Yang Terutama Yang di- ertua-Yang di-Pertua Negeri, maka susunan keutamaan bendera yang diperuntukan di bawah Surat Pekeliling Am Bil. 3 Tahun 1994 bagi bendera Malaysia dan negeri-negeri adalah berubah seperti berikut:

KEUTAMAAN NEGERI/WILAYAH

1. Malaysia

2. Kedah

3. Pahang

4. Terengganu

5. Perlis

6. Selangor

7. Negeri Sembilan

8. Johor

9. Perak

10. Kelantan

11. Pulau Pinang

12. Melaka

13. Sabah

14. Sarawak

15. Wilayah Persekutuan Kuala Lumpur

16. Wilayah Persekutuan Labuan

17. Wilayah Persekutuan Putrajaya

Susunan kekananan DDYMM Raja-Raja dan TTYT Yang di-Pertua-Yang di-Pertua Negeri yang terkini adalah berkuat kuasa pada 13 Disember 2016.

# data[].attributes.attachment_link.title
HKHM 2024 | Lagu Patriotik | Jalur Gemilang

# data[].attributes.attachment_link.readable_text
Hot Topic

E-PARTICIPATION

e - Participation is a medium that is provided to engage citizens in policy - making,decision - making and design services through the use of information and communication technologies.

CHECK APPLICATION STATUS

Please insert application number to review status:

# data[].attributes.attachment_link.title
MyGOV - The Government of Malaysia's Official Portal

# data[].attributes.attachment_link.description
Hot Topic E-PARTICIPATION e - Participation is a medium that is provided to engage citizens in policy - making,decision - making and design services through the use of information and communication technologies. CHECK APPLICATION STATUS Please insert application number to review status:

# data[].attributes.attachment_link.readable_text
MADANI merupakan sintesis gaya Malaysia, yang menggabung jalin amalan sedia ada dengan kaedah baru yang direka untuk menangani isu-isu baru dan ketidakpastian. Enam nilai teras MADANI dicerakin sebagai kerangka dasar dan falsafah yang berkait rapat dan bersepadu, dengan setiap satu menguatkan yang lain. MADANI diilhamkan berdasarkan konsep kesediaan menerima perubahan, dengan mengambil kira saranan segenap lapisan masyarakat dengan hasrat pemulihan melalui Reformasi substantif demi Malaysia yang lebih maju dan makmur.

# data[].attributes.attachment_link.title
Malaysia MADANI - Kemampanan, Ihsan, Nilai Hormat, Daya Cipta, Kesejahteraan dan Keyakinan

# data[].attributes.attachment_link.description
MADANI merupakan sintesis gaya Malaysia, yang menggabung jalin amalan sedia ada dengan kaedah baru yang direka untuk menangani isu-isu baru dan ketidakpastian. Enam nilai teras MADANI dicerakin sebagai kerangka dasar dan falsafah yang berkait rapat dan bersepadu, dengan setiap satu menguatkan yang lain.

# data[].attributes.body
Malaysia merupakan sebuah negara persekutuan yang terletak di Asia Tenggara. Malaysia mempunyai dua kawasan utama yang terpisah oleh Laut China Selatan iaitu Semenanjung Malaysia (bersempadankan Thailand di utara dan Singapura di selatan) dan Malaysia Timur (bahagian utara Pulau Borneo yang bersempadan dengan Indonesia di selatan dan Brunei di utara). Malaysia terletak berhampiran dengan garisan Khatulistiwa iaitu pada Garisan Lintang 1˚ dan 7˚ Utara dan Garisan Bujur 100˚ dan 119˚ Timur. Keluasan Malaysia meliputi 330,534 km².

# data[].attributes.body
PETA MALAYSIA

# data[].attributes.body
PETA MALAYSIA

# data[].attributes.body
PETA MALAYSIA

# data[].attributes.body
Malaysia terdiri dari 13 buah negeri dan tiga Wilayah Persekutuan; sembilan dari negeri-negeri di Semenanjung Malaysia adalah dibawah pemerintahan Raja-Raja Melayu (Sultan). Pemerintahan Raja Berperlembagaan diketuai oleh Seri Paduka Baginda Yang di-Pertuan Agong yang dilantik di antara sembilan orang Raja-Raja Melayu mengikut susunan setiap lima tahun.

Malaysia mengamalkan Sistem Demokrasi Berparlimen yang diselenggarakan oleh Jemaah Menteri diketuai oleh Perdana Menteri. Pilihan raya Umum diadakan setiap lima tahun sekali. Parti yang memerintah sekarang merupakan parti campuran terdiri dari beberapa parti politik yang mewakili berbagai kumpulan etnik.

# data[].attributes.attachment_link.title
BAGAIMANA KONDISI MALAYSIA DAN LETAK GEOGRAFISNYA

# data[].attributes.attachment_link.title
BUDAYA DAN ADAT RESAM MASYARAKAT MALAYSIA

# data[].attributes.body
Penduduk Malaysia terdiri daripada masyarakat yang berbilang kaum, agama dan keturunan. Kumpulan terbesar rakyat Malaysia terdiri daripada tiga kaum utama iaitu Melayu, Cina dan India. Selain itu, terdapat juga penduduk peribumi di Semenanjung Malaysia yang merupakan Orang Asli dan secara umumnya terbahagi kepada tiga kaum terbesar iaitu Negrito, Senoi dan Melayu Proto. Negeri Sabah mempunyai kumpulan etnik yang mempunyai pelbagai dialek dan budaya terbesar iaitu sebanyak 32 kumpulan etnik komuniti majoritinya ialah etnik Kadazandusun. Kumpulan lain termasuk Rungus, Bajau, Bajau Laut, Murut, Lundayeh, Orang Sungai dan Iranun. Manakala penduduk Sarawak terdiri daripada 27 kumpulan etnik dan etnik Iban adalah etnik majoriti selain Bidayuh, Melanau dan Orang Ulu. Pada 2016, jumlah penduduk Malaysia dianggarkan seramai 31.7 juta orang merangkumi komposisi jantina seramai 16.4 juta lelaki dan 15.3 juta perempuan dengan nisbah 107 lelaki bagi setiap 100 orang perempuan iaitu peningkatan sebanyak 0.5 juta berbanding 31.2 juta orang pada 2015 dengan kadar pertumbuhan penduduk tahunan 1.5 peratus bagi tempoh yang sama. Etnik Bumiputera mencatatkan peratusan tertinggi iaitu sebanyak 68.6 peratus, diikuti oleh etnik Cina sebanyak 23.4 peratus, India sebanyak 7.0 peratus dan lain-lain adalah sebanyak 1.0 peratus. Taburan penduduk mengikut umur pada 2016 tidak menunjukkan perbezaan ketara berbanding 2015. Penduduk dalam kumpulan umur 0 hingga 14 tahun berkurangan 0.4 peratus pada 2016 (24.5 %) berbanding 2015 (24.9 %). Penduduk dalam kumpulan umur bekerja, 15 hingga 64 tahun meningkat 0.2 peratus pada 2016 berbanding 2015 manakala penduduk berumur 65 tahun dan lebih juga meningkat sebanyak 0.2 peratus bagi tempoh yang sama.

# data[].attributes.attachment_link.title
Jumlah penduduk Malaysia dianggar 34.1 juta pada 2024

# data[].attributes.body
BUNGA RAYA

# data[].attributes.body
Pada akhir tahun 1958, Kementerian Pertanian telah mengemukakan tujuh jenis bunga untuk dipilih sebagai Bunga Kebangsaan. Bunga-bunga berkenaan ialah bunga raya, bunga kenanga, bunga melur, bunga cempaka, bunga teratai, bunga mawar dan bunga tanjung.

Untuk memilih bunga mana yang diangkat sebagai Bunga Kebangsaan, satu kajian telah dijalankan oleh Jabatan Penerangan untuk mendapatkan reaksi orang ramai. Kajian ini dijalankan oleh unit-unit bergerak Jabatan Penerangan di seluruh bandar dan desa di Semenanjung Malaysia. Hasil kajian tersebut mendapati bahawa penduduk Pantai Timur memilih bunga mawar manakala penduduk Pantai Barat memilih bunga melur.

Walau bagaimanapun akhirnya kerajaan membuat keputusan untuk memilih bunga raya berdasarkan kriteria bunga raya yang sudah terkenal di seluruh negara, warna dan bentuk yang menarik, nama panggilan yang sama di seluruh negara, mudah didapati di seluruh negara, dan yang paling penting ia bukan menjadi Bunga Kebangsaan mana-mana negara lain di dunia ketika itu.

Berdasarkan kriteria-kriteria tersebut, pada 28 Julai 1960, Perdana Menteri Tunku Abdul Rahman Putra Al-Haj telah mengisytiharkan bunga raya sebagai Bunga Kebangsaan. Hari ini, pemilihan bunga raya sebagai Bunga Kebangsaan kelihatan begitu tepat kerana lima kelopak yang ada padanya melambangkan lima pecahan prinsip Rukun Negara dan bunga ini juga dilambangkan sebagai bunga perpaduan.

# data[].attributes.attachment_link.title
[FULL] Kapsul Masa (2022) | Episod 19 - Bunga Kebangsaan

# data[].attributes.body
Perkara 152 Perlembagaan Persekutuan menjelaskan bahawa bahasa Melayu yang dikenali juga sebagai bahasa Malaysia adalah bahasa rasmi yang tidak boleh dipertikai fungsi dan peranannya sebagai Bahasa Kebangsaan. Kedudukan bahasa Melayu sebagai bahasa rasmi dimantapkan dengan Akta Bahasa Kebangsaan 1967. Kepentingannya sebagai bahasa ilmu yang menjadi medium pengajaran dan pembelajaran telah membawa kepada pewartaan Akta Pendidikan 1961 (Pindaan 1996). Namun pada masa yang sama, masyarakat pelbagai kaum di Malaysia bebas menggunakan bahasa lain seperti bahasa Mandarin oleh orang Cina dan bahasa Tamil oleh orang India. Selain itu bahasa Inggeris masih mendominasi bahasa perdagangan dan perindustrian negara.
Kerajaan Malaysia juga menggalakkan rakyatnya menguasai bahasa-bahasa antarabangsa yang lain khususnya untuk bidang pelancongan dan perdagangan antarabangsa.

# data[].attributes.attachment_link.title
Bahasa Melayu | Bahasa Melayu di persada global

# data[].attributes.body
Ringgit Malaysia ialah unit mata wang Malaysia dengan kod mata wang MYR. Ringgit mempunyai wang kertas bernilai RM100, RM50, RM20, RM10, RM5, dan RM1 serta syiling, 50 sen, 20 sen, 10 sen, dan 5 sen. Penggunaan wang syiling satu sen dihentikan pada 1 April 2008 berikutan pengenalan mekanisme membundarkan nilai kepada nilai lima sen terhampir.

Nama “Ringgit” berasal daripada sisi bergigi wang perak Sepanyol yang digunakan secara meluas pada zaman dahulu. Bermula Ogos 1975, nama “Ringgit” diterima secara rasmi sebagai nama khas mata wang Malaysia. Sebelumnya, wang dikenali sebagai dollar dalam Bahasa Inggeris dan ringgit dalam Bahasa Melayu. Namun penggunaan simbol $ terus digunakan sehingga ditukar kepada RM pada tahun 1993 dan terus digunakan sehingga ke hari ini.

# data[].attributes.attachment_link.title
Siri Wang Kertas Terkini Malaysia: Keunikan Malaysia

# data[].attributes.body
Kemajmukan rakyat menjadikan kepelbagaian kebudayaan negara. Penduduk yang berbilang kaum ini menyambut pelbagai jenis perayaan sepanjang tahun dalam keadaan yang meriah serta muhibah. Dalam setiap perayaan, tradisi mengadakan rumah terbuka telah memberi peluang kepada pelbagai kaum untuk saling kunjung mengunjungi antara satu sama lain bagi memeriahkan perayaan tersebut.

# data[].attributes.body
PERAYAAN MASYARAKAT ISLAM

Bagi umat Islam, dua perayaan utama diraikan iaitu Hari Raya Puasa (Aidilfitri) dan Hari Raya Haji (Aidiladha). Hari Raya Puasa diraikan bagi menandakan berakhirnya bulan Ramadan yang mewajibkan umat Islam berpuasa selama sebulan. Hari Raya Haji pula disambut pada hari ke-10 bulan Zulhijjah (bulan Islam) ketika umat Islam yang mengerjakan Haji di Mekah berada di peringkat akhir ibadah mereka. Bersempena dengan perayaan ini, umat Islam yang berkemampuan digalakkan untuk melakukan ibadah korban dan disebabkan itu juga perayaan ini turut dikenali sebagai Hari Raya Korban. Selain daripada dua perayaan utama itu, umat Islam turut menyambut Maal Hijrah (Awal Muharam) yang merupakan sambutan tahun baru Islam; Maulidur Rasul bagi memperingati kelahiran Nabi Muhammad SAW; dan Nuzul Quran bagi memperingati hari turunnya Al-Quran dalam kalangan umat Islam.

# data[].attributes.body
PERAYAAN MASYARAKAT CINA

Masyarakat Malaysia berketurunan Cina merayakan Tahun Baru Cina pada hari pertama dalam kalendar Cina iaitu pada Januari atau Februari setiap tahun.

Perayaan bermula dengan seluruh ahli keluarga berkumpul untuk makan malam bersama-sama. Perayaan ini berlanjutan selama 15 hari hingga hari “Chap Goh Meh” yang dirayakan pada malam ke-15. Pemberian bungkusan ‘angpow’ merupakan tradisi yang memeriahkan suasana Tahun Baru Cina khususnya bagi golongan kanak-kanak.

Bagi masyarakat Cina yang majoritinya beragama Buddha, bulan Mei menandakan tibanya Hari Wesak bagi memperingati tiga peristiwa penting dalam hidup Buddha iaitu hari kelahiran, hari mencapai kemantapan fikiran dan hari kematiannya. Kebiasaannya, upacara-upacara bersembahyang dan perarakan diadakan dalam perayaan tersebut. Selain itu, terdapat juga sambutan perayaan lain seperti perayaan Kuih Bulan/Tanglung, Bulan Hantu, dan Qing Ming.

# data[].attributes.body
PERAYAAN MASYARAKAT INDIA

Bagi penganut agama Hindu, Deepavali atau Perayaan Cahaya pada bulan Aippasi mengikut kalendar Tamil (Oktober-November) merupakan masa untuk bergembira. Perayaan ini menandakan kemenangan; kecerahan mengatasi kegelapan, kebaikan mengatasi kejahatan, dan kebijaksanaan mengatasi kejahilan.

Perayaan bermula dengan upacara bersembahyang dan diikuti dengan kunjungan sanak-saudara dan sahabat handai. Pada waktu malam, rumah akan dihiasi dengan pelita bagi memeriahkan suasana perayaan. Penganut agama Hindu juga merayakan Hari Thaipusam pada bulan Januari sebagai tanda penghormatan kepada Dewa Muruga. Dalam perayaan tersebut, Batu Caves yang terletak di Selangor akan menjadi tumpuan penganut Hindu untuk membawa persembahan di atas kavadi untuk dipersembahkan kepada dewa tersebut. Selain itu, mereka turut menyambut Perayaan Ponggal, Tahun Baru Hindu, Navarathiri dan Kharthigai.

# data[].attributes.body
PERAYAAN LAIN

Pada 25 Disember setiap tahun, orang-orang Kristian akan merayakan Hari Krismas yang menandakan kelahiran Jesus dengan bersembahyang di gereja-gereja dan menziarahi sanak saudara dan rakan taulan. Di Sabah dan Sarawak, terdapat pula perayaan-perayaan tradisi etnik-etnik yang terdapat di sana.

# data[].attributes.body
SABAH

Pada bulan Mei setiap tahun, orang Kadazan menyambut Pesta Menuai (Tadau Kaamatan) yang merupakan satu acara penting untuk golongan petani mereka. Manakala, Tamu Besar atau Pasar Tahunan merupakan satu pesta yang menganjurkan acara-acara sukan tradisional.

# data[].attributes.body
SARAWAK

Bagi suku kaum di Sarawak seperti Iban, Bidayuh, Orang Ulu, perayaan Hari Gawai disambut pada 1 Jun setiap tahun bagi menzahirkan tanda kesyukuran setelah selesai menuai.

# data[].attributes.body
Selain itu, rakyat Malaysia juga merayakan sambutan Hari Pekerja

pada 1 Mei, Hari Kebangsaan pada 31 Ogos, Hari Malaysia pada 16 September, Sambutan Ulang Tahun Hari Keputeraan Rasmi Seri Paduka Baginda Yang di-Pertuan Agong bagi 2017 dipinda dari Sabtu 29 Julai kepada Sabtu 9 September 2017, Hari Keputeraan Raja/Sultan di peringkat negeri dan Good Friday bagi negeri Sabah dan Sarawak sahaja.

# data[].attributes.attachment_link.title
SEJARAH TAHUN 6 Unit 6 : Perayaan Di Malaysia

# data[].attributes.attachment_link.description
Share your videos with friends, family, and the world

# data[].attributes.body
Kawasan hutan di Semenanjung Malaysia terdiri dari hutan hujan tropika. Struktur hutan tanah rendah di Semenanjung Malaysia adalah satu profil yang berlapis. Lapisan-lapisan itu terdiri daripada pokok-pokok renjong, silara utama, tumbuhan tingkat bawah dan tumbuhan permukaan tanah. Pokok-pokok di lapisan renjong dapat mencapai ketinggian 60m hingga 70m.

Kebanyakan pokok-pokok ini adalah daripada famili Dipterocarpaceae dan Leguminosae. Diterocarpaceae sering dikaitkan dengan kumpulan pokok-pokok balak komersial seperti balau, cengal, kapur, keruing, meranti, merawan, mersawa dan seraya. Lapisan silara utama pula terdiri daripada tumbuh-tumbuhan berbagaibagai famili seperti kedondong, kandis, penarahan dan kelat yang tingginya antara 20m hingga 40m. Di tingkat bawah pula, terdapat pokok-pokok kecil dan palma yang hidup subur di bawah silara tersebut. Di lantai hutan pula terdapat anak-anak pokok, palma-palma kecil, tumbuhan renek dan herba.

# data[].attributes.body
Hutan hujan tropika di Malaysia boleh dibahagikan kepada dua kelas iaitu hutan campuran dan hutan dominan tunggal. Hutan campuran seperti hutan dipterokarpa tanah pamah terdiri daripada berbagai-bagai famili tumbuhan manakala hutan dominan tunggal dapat dilihat pada jenis hutan dominan tunggal spesies kapur (dryobalanops aromatica) seperti yang terdapat di Kanching, Selangor. Ia adalah campuran spesies yang berbeza-beza dari segi komposisi flora dan ia berubah mengikut habitat.

# data[].attributes.body
Berdasarkan ketinggian kawasan dari atas aras laut, hutan ini juga boleh dikelaskan kepada Hutan Dipterokarpa Pamah meliputi semua hutan atau rimba di kawasan tanah dan di kaki-kaki bukit sehingga ketinggian 300 meter. Hutan Dipterokarpa Bukit pula adalah hutan di bukit-bukit antara ketinggian 300 hingga 750 meter yang juga merupakan jenis hutan paling luas di Semenanjung Malaysia manakala hutan antara ketinggian 750 hingga 1200 meter adalah Hutan Dipterokarpa Atas. Hutan Montane - Oak adalah hutan antara paras ketinggian 1200 hingga 1500 meter dan hutan yang melebihi 1500 meter adalah Hutan Ericaceous - Gunung.

Keluasan kawasan berhutan bagi Semenanjung Malaysia adalah seluas 5.78 juta hektar dan 4.91 juta hektar adalah Hutan Simpanan Kekal. Sarawak pula mempunyai estet hutan kekal seluas 4.3 juta hektar manakala kawasan perlindungan kekalnya pula adalah seluas 674 ribu hektar. Bagi negeri Sabah, Jabatan Perhutanan Sabah telah menubuhkan sejumlah 3.6 juta hektar kawasan hutan simpan atau 49.1 peratus daripada keluasan tanah negeri.

# data[].attributes.body
Hutan hujan Malaysia menjadi habitat kepada kepelbagaian biologi flora dan fauna dari sekecil-kecil organisma mikroskopik dan bakteria hinggalah kepada spesies-spesies besar seperti mamalia, ikan dan burung. Hingga kini lebih kurang 17,631 spesies tumbuhan merangkumi 377 alga, 1,387 briofit, 1,600 paku-pakis dan  sekutunya, 61 gimnospirm, 4,180 monokot dan 10,026 dikot telah direkodkan. Spesies fauna yang direkodkan meliputi 480 mamalia, 742 burung, 242 amfibia, 567 reptilia, 590 ikan air tawar, 1,967 kupu-kupu dan 1,073 kumbang daun. Antara spesies mamalia yang tinggal di hutan Malaysia ialah orang utan, harimau, gajah, badak sumbu, tapir, kerbau liar, musang, harimau bintang, beruang dan dua jenis rusa iaitu sambar dan kijang. Harimau belang Malaysia adalah spesies kucing terbesar di dunia dan hanya ditemui di Asia Tenggara terutama di Malaysia. Ia berasal dari famili Felidae dalam kumpulan karnivor. Harimau Siberia merupakan sub-spesies yang terbesar dan boleh membesar sehingga 3.3 meter panjang dan seberat 300kg. Manakala Harimau Sumatera merupakan sub-spesies terkecil dengan secara puratanya bersaiz 2.4 meter panjang dan seberat 120 kg. Haiwan istimewa lain yang terdapat di Malaysia ialah Monyet Belanda. Selain itu, terdapat lebih 600 spesies burung direkodkan di Semenanjung Malaysia dan 580 spesies di Borneo.

# data[].attributes.body
Ikan air tawar merupakan antara ikan yang terkenal di Malaysia dan ia terdiri daripada ikan kelisa, ikan patin, ikan tilapia, sebarau, toman dan haruan. Habitat ikan laut dalam di perairan Malaysia amat menarik dengan pelbagai jenis ikan seperti lionfish yang juga dikenali sebagai zebrafish dan clown fish. Terumbu karang yang telah wujud lebih 450 juta tahun menjadi ekosistem marin yang paling kaya. Ia menjadi habitat kepada lebih sejuta spesies hidupan laut. Kepadatan ikan di kawasan berkenaan adalah 100 kali ganda lebih tinggi berbanding di laut luas

# data[].attributes.body
Malaysia yang mendapat pengiktirafan sebagai salah satu daripada dua belas negara mega kepelbagaian biologi dunia telah menggariskan hala tuju dalam melestari dan memulihara kepelbagaian biologi negara menerusi Dasar Kepelbagaian Biologi Kebangsaan pada tahun 1998.

# data[].attributes.attachment_link.title
KEINDAHAN ALAM MALAYSIA | SYURGA FLORA, FAUNA & FASILITI (3F)

# data[].attributes.body
Malaysia mengalami cuaca yang panas dan lembap sepanjang tahun. Purata suhu harian di seluruh Malaysia ialah antara 21˚C hingga 32˚C. Lazimnya, iklim Malaysia dipengaruhi oleh angin yang bertiup dari Lautan Hindi (Angin Monsun Barat Daya -Mei hingga September) dan Laut China Selatan (Angin Monsun Timur Laut –November hingga Mac). Hujan tahunannya adalah 80 peratus setahun iaitu antara 2000mm hingga 2500mm.

# data[].attributes.body
Malaysia ialah sebuah negara berdaulat yang terletak di rantau Asia Tenggara. Dengan komponen 11 buah negeri dan 2 buah wilayah (Sarawak dan Sabah) dan 3 buah wilayah persekutuan, mewakili keseluruhan Persekutuan Malaysia

# data[].attributes.body
TERENGGANU DARUL IMAN

# data[].attributes.body
PERLIS INDERA KAYANGAN

# data[].attributes.attachment_link.title
Landing Page – Majlis Keselamatan Negara

# data[].attributes.body
SELANGOR DARUL EHSAN

# data[].attributes.body
NEGERI SEMBILAN DARUL KHUSUS

# data[].attributes.body
JOHOR DARUL TA'ZIM

# data[].attributes.body
KELANTAN DARUL NAIM

# data[].attributes.body
PERAK DARUL RIDZUAN

# data[].attributes.body
KEDAH DARUL AMAN

# data[].attributes.body
PAHANG DARUL MAKMUR

# data[].attributes.body
PULAU PINANG

# data[].attributes.body
MELAKA

# data[].attributes.body
SABAH NEGERI DIBAWAH BAYU

# data[].attributes.body
SARAWAK BUMI KENYALANG

# data[].attributes.body
Wilayah Persekutuan ialah wilayah yang ditadbir secara langsung oleh kerajaan Persekutuan Malaysia dan ditadbir di bawah perundangan Kementerian Wilayah Persekutuan Malaysia. Tidak seperti negeri-negeri lain bagi Malaysia, Wilayah Persekutuan tidak diperintah oleh kerajaan negeri, sebaliknya terletak di bawah pentadbiran Persekutuan dan diperintah oleh Yang di-Pertuan Agong. Terdapat tiga bahagian dalam Wilayah Persekutuan, iaitu Kuala Lumpur, Labuan dan Putrajaya. Daripada ketiga-tiga bahagian ini, Kuala Lumpur merupakan ibu negara rasmi Malaysia, Labuan merupakan Pusat Perniagaan dan Kewangan Antarabangsa (IBFC) manakala Putrajaya merupakan pusat pentadbiran Persek

# data[].attributes.body
LAGU WILAYAH PERSEKUTUAN

# data[].attributes.attachment_link.title
Lagu Kebangsaan WILAYAH PERSEKUTUAN - Maju dan Sejahtera

# data[].attributes.body
YANG DI-PERTUAN AGONG KETUJUH BELAS

Kebawah Duli Yang Maha Mulia Seri Paduka Baginda Yang di-Pertuan Agong XVII Sultan Ibrahim Ibni Almarhum Sultan Iskandar

Negeri: Johor
Tempoh: 31 Januari 2024 - Kini

# data[].attributes.attachment_link.title
Sultan Ibrahim Yang Di-Pertuan Agong Ke-17

# data[].attributes.attachment_link.title
[PENUH] Istiadat Pertabalan Agong Ke-17 | 20 Julai 2024

# data[].attributes.attachment_link.description
Strim langsung Istiadat Pertabalan Seri Paduka Baginda Yang di-Pertuan Agong Ke-17, Sultan Ibrahim di Istana Negara.====================Dapatkan berita terki…

# data[].attributes.body
PERDANA MENTERI KE-10

YAB Dato Seri Anwar Ibrahim
24 November 2022 hingga kini

# data[].attributes.attachment_link.title
[LANGSUNG] Istiadat Mengangkat Sumpah Perdana Menteri Malaysia Ke-10 | 24 Nov 2022

# data[].attributes.attachment_link.description
Ikuti secara langsung Istiadat Pengurniaan Suratcara Pelantikan dan Istiadat Mengangkat Sumpah Jawatan dan Setia serta Sumpah Simpan Rahsia sebagai Perdana M…